ħarġa LXXXIV 2012: 27 Rebbiegħa R. tfajla skullata li ġarritni Mal-mewġ fin tal-iskultura tagħha. U rajt oħra ħelwa għaddejja lejja bħal rixa li qed taqa' mill-ġenna. Il-fjuri fl-art qed jintrifsu minn saqajn anonimi. Rajt tfajf' oħra, tperper lejn triq oħra bla isem. Kollha mexjin lejn naħat diff'renti. Kollha f'dinja b'toroq iserrpu 'l hawn u 'l hinn, mexjin, sejrin min jaf fejn. Il-weraq aħdar minsi waqa' fil- ħamrija. Il-friefet qed jiċċassaw lejh. Rajt tfajl'oħra, wiċċ u ġisem u moħħ differenti, miexja naħ'oħra, 'l hemm. Tgħid dawn, għad imutu bħall-weraq7 Illum ħadd m'hu qed jagħti kas dal-weraq. 'Ma naħseb għad isiru ħbieb tagħhom hemm taħt reqdin fil-ħamrija magħhom. U naħseb il-weraq mistrieħ huwa l-iġsma jbaqbqu mexjin li rajt illum. Jien il-farfett ċass.